Ffrangeg Uwch D Canolradd Cam D - Cyrsiau rhan amser i oedolion - Prifysgol Caerdydd
Bydd y cwrs hwn yn eich galluogi i ddatblygu eich dealltwriaeth a'ch mynegiant yn y Ffrangeg ymhellach, ar lafar ac yn ysgrifenedig.
Y lefel hon yw'r cam cyntaf tuag at lefel defnyddiwr annibynnol. Er mwyn cyrraedd cam y defnyddiwr annibynnol lle, er enghraifft, y gallwch ddilyn y prif bwyntiau o drafodaeth eithaf hir ar destun cyfarwydd, rhoi neu ofyn am gyngor a safbwyntiau yn ystod trafodaeth anffurfiol rhwng ffrindiau, mae angen i chi yn y lle cyntaf gydgrynhoi eich sgiliau presennol a chael cywirdeb yn eich mynegiant a'ch dealltwriaeth.
Yn y cwrs Ffrangeg Canolradd Uwch, byddwch yn gwella eich sgiliau presennol, datblygu eich geirfa a chryfhau eich dealltwriaeth o brif strwythurau gramadegol y Ffrangeg.
Trefnir y cwrs o gwmpas y pynciau hyn:
teithio a dull o deithio
systemau ysgolion a phrifysgolion yn Ffrainc a'r DU
rhoi a deall gwybodaeth ynghylch materion sy'n ymwneud ag iechyd
gofyn am/ateb materion syml sy'n ymwneud â'r defnyddiwr gyda chyfrifiaduron, ffonau symudol a rhwydweithiau cymdeithasol.
Byddwch hefyd yn dysgu sut i wneud y canlynol:
adrodd am ddigwyddiadau yn y gorffennol
rhyngweithio mewn cyd-destun cymdeithasol (yn ffurfiol ac yn anffurfiol)
mynegi cytundeb ac anghytundeb
cymharu, gan nodi dymuniadau a diddordebau
disgrifio cynlluniau.
Yn ogystal â chaffael cymhwysedd yn y Ffrangeg ei hun, byddwch yn datblygu sgiliau trosglwyddadwy defnyddiol megis sgiliau cyfathrebu a hunanreoli.
Mae'r cwrs hwn ar gyfer y rheiny sydd wedi astudio Ffrangeg am dair blynedd yn rhan amser neu sydd â Safon Uwch 'rydlyd' mewn Ffrangeg. O ran Fframwaith Cyfeirio Ewropeaidd Cyffredin ar gyfer Ieithoedd, mae'r cwrs hwn, ynghyd â Siarad Ffrangeg - Canolradd Uwch, yn paratoi ymgeiswyr ar gyfer A2 a rhai cymwysterau B1.
Mae'n hanfodol eich bod yn mynychu'n rheolaidd oherwydd er mwyn datblygu eich gallu ieithyddol, bydd angen i chi gymryd rhan yn y gweithgareddau strwythuredig y bydd eich tiwtor yn eu trefnu bob wythnos. Rhwng sesiynau, bydd disgwyl i chi hefyd baratoi ar gyfer pynciau a chwblhau tasgau i atgyfnerthu'r hyn y byddwch chi wedi'i ddysgu yn y dosbarth.
Nid oes llyfr cwrs fel y cyfryw ar gyfer y cwrs hwn a bydd eich tiwtor yn rhoi'r holl ddeunydd diweddaraf angenrheidiol i chi sy'n gysylltiedig â'r themâu a astudir. Fodd bynnag, awgrymwn eich bod yn prynu'r llyfr gramadeg canlynol y byddwch yn gallu ei ddefnyddio eleni a'r flwyddyn ganlynol:
Grammaire Progressive du Francais: nouvelle edition, 2003 ; M. Gregoire, O. Thievenaz ; CLE International ; ISBN 2090338482.
Nid ydym yn awgrymu deunydd darllen penodol i chi eu darllen ar wahân i'r cwrs ond hoffem i chi geisio darllen papurau newydd a chylchgronau yn rheolaidd. Yn y llyfrgell, rydym yn derbyn y cyfnodolion canlynol a fyddai'n addas ar eich cyfer chi: